[pic] | AZ EURÓPAI KÖZÖSSÉGEK BIZOTTSÁGA |

Brüsszel, 11.7.2006

COM(2006) 377 végleges

2006/0123 (ACC)

Javaslat

A TANÁCS HATÁROZATA

az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodást a Horvátországból vagy a Közösségből származó cukor és cukortermékek vámkontingensei tekintetében módosító jegyzőkönyv elfogadásáról

(előterjesztő: a Bizottság)

INDOKOLÁS

Az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodást (a továbbiakban: az STM) 2001. október 29-én, Luxemburgban írták alá, és 2005. február 1-jén lépett hatályba. A kereskedelemről és kereskedelemmel kapcsolatos ügyekről szóló ideiglenes megállapodást 2002 januárja óta alkalmazzák.

2005. február 28-án a Tanács felhatalmazta a Bizottságot tárgyalások kezdeményezésére a Horvát Köztársasággal azon preferenciális megállapodások módosításáról, amelyek az STM szerint a Horvát Köztársaságból származó cukornak a Közösségbe történő behozatalára vonatkoznak – annak érdekében, hogy a jelenlegi korlátlan vámmentes mennyiség helyébe éves vámmentes vámkontingens lépjen.

2006. március 14-én a Bizottság lezárta a Horvát Köztársasággal a cukorra vonatkozó vámmentes vámkontingensről folytatott tárgyalásokat. A stabilizációs és társulási megállapodás értelmében jelenleg hatályos megállapodás helyébe a 2007. január 1-jétől alkalmazandó új megállapodás lép, amely alapján Horvátország vámkontingens keretében exportálhat cukrot az Európai Közösségbe.

Ez az új rendelkezés 180 000 tonnás vámmentes vámkontingenst állapít meg a Horvátországból az Európai Közösségbe behozott cukor tekintetében, és kölcsönös engedményként rendelkezik arról, hogy bizonyos feltételek mellett a Közösség csökkentett vámmal kedvezményesen hozzáférhet 80 000 tonna cukorhoz a horvát piacon.

Ezért a Tanácsot felkérik, hogy hagyja jóvá az STM megfelelő módosításait az STM-et módosító jegyzőkönyv formájában.

2006/0123 (ACC)

Javaslat

A TANÁCS HATÁROZATA

az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodást a Horvátországból vagy a Közösségből származó cukor és cukortermékek vámkontingensei tekintetében módosító jegyzőkönyv elfogadásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára,

mivel:

(1) 2005. február 28-án a Tanács felhatalmazta a Bizottságot, hogy tárgyalásokat kezdeményezzen a Horvát Köztársasággal azon preferenciális megállapodások módosításáról, amelyek a Horvát Köztársaságból származó cukornak a Közösségbe történő behozatalára vonatkoznak a 2005/40/EK tanácsi és bizottsági határozat[1] által jóváhagyott, az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodás[2] (a továbbiakban: az STM) szerint.

(2) A Bizottság lezárta az STM-et módosító jegyzőkönyvről folytatott tárgyalásokat. Az említett jegyzőkönyvet ezért el kell fogadni.

(3) A jegyzőkönyv végrehajtásához szükséges intézkedéseket a Bizottság annak az eljárásnak megfelelően kell elfogadja, amelyet a cukorágazat piacának közös szervezéséről szóló, 2006. február 20-i 318/2006/EK tanácsi rendelet[3] végrehajtása tekintetében is meghatároztak.

A KÖVETKEZŐKÉPPEN HATÁROZOTT:

1. cikk

1. Az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodást a Horvátországból vagy a Közösségből származó cukor és cukortermékek vámkontingensei tekintetében módosító jegyzőkönyvet (a továbbiakban: a jegyzőkönyv) a Közösség nevében a Tanács jóváhagyja.

2. A jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a Közösséget jogilag kötelező jegyzőkönyvnek a Közösség egyetértését kifejező aláírására jogosult személy(eke)t.

3. cikk

A Bizottság a 318/2006/EK rendelet 39. cikkében előírt eljárással összhangban elfogadja a jegyzőkönyv végrehajtására vonatkozó részletes szabályokat.

Kelt Brüsszelben,

a Tanács részéről

az elnök

(COD)

JEGYZőKÖNYV

az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodásnak a Horvátországból vagy a Közösségből származó cukor és cukortermékek vámkontingensei tekintetében történő módosításáról

AZ EURÓPAI KÖZÖSSÉG, a továbbiakban: a Közösség,

egyrészről, valamint

A HORVÁT KÖZTÁRSASÁG, a továbbiakban: Horvátország,

másrészről,

mivel:

(1) Az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodást (a továbbiakban: az STM) 2001. október 29-én, Luxemburgban írták alá, és 2005. február 1-jén lépett hatályba.

(2) A Horvátországból vagy a Közösségből származó cukorra és cukortermékekre vonatkozó, az STM-ben rögzített preferenciális megállapodások módosítása céljából tárgyalások folytak.

(3) Az STM megfelelő módosításait el kell fogadni,

A KÖVETKEZŐKBEN ÁLLAPODTAK MEG:

1. cikk

Az STM a következőképpen módosul:

(1) A 27. cikk a következőképpen módosul:

a) az (1) bekezdés első albekezdése helyébe a következő rendelkezés lép:

„A Közösség eltörli a Horvátországból származó, a Kombinált Nómenklatúra 0102, 0201, 0202, 1701, 1702 és 2204 vámtarifaszáma alá tartozóktól eltérő mezőgazdasági termékek behozatalára vonatkozó vámokat és azonos hatású díjakat.”

b) a cikk a következő (5) bekezdéssel egészül ki:

„5. A Kombinált Nómenklatúra 1701 és 1702 vámtarifaszámai alá tartozó cukorra és cukortermékekre vonatkozó kereskedelmi szabályokat a IVh. melléklet tartalmazza.”

(2) E határozat mellékletének szövegét az STM IV. mellékletébe IVh. mellékletként kell beilleszteni.

(3) A 3. jegyzőkönyv I. mellékletében szereplő táblázatból a következő hivatkozásokat törölni kell:

- „1702 50 00 – vegytiszta gyümölcscukor”,

- „1702 90 10 – vegytiszta malátacukor”.

2. cikk

A felek 2008 második félévében találkoznak e jegyzőkönyv alkalmazásának felülvizsgálata céljából.

3. cikk

Ez a jegyzőkönyv az STM szerves részét képezi.

4. cikk

Ez a jegyzőkönyv 2007. január 1-jén lép hatályba.

5. cikk

Ez a jegyzőkönyv két–két példányban készült angol, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, spanyol, svéd, szlovák, és szlovén nyelveken; a szövegek mindegyike egyaránt hiteles.

Kelt Brüsszelben,

az Európai Közösség részéről a Horvát Köztársaság részéről

MELLÉKLET

„IVh. melléklet

(a 27. cikk (5) bekezdésében említetteknek megfelelően)

1. A Közösség vámmentességet biztosít a Horvátországból származó, a Kombinált Nómenklatúra 1701 és 1702 vámtarifaszáma alá tartozó termékek Közösségbe való behozatalára 180 000 tonna (nettó súly) éves vámkontingens erejéig.

2. Horvátország csökkentett vámot biztosít a Közösségből származó, a Kombinált Nómenklatúra 1701 vámtarifaszáma alá tartozó termékek Horvátországba való behozatalára 80 000 tonna (nettó súly) éves vámkontingens erejéig, ami csak akkor alkalmazható, ha a Horvátországból származó, a Kombinált Nómenklatúra 1701 és 1702 vámtarifaszáma alá tartozó termékek Közösségbe való behozatala elérte (nettó súlyban) a 80 000 tonnát. Az említett mennyiség tekintetében Horvátország a következőképp csökkenti a vámot:

- 2007. január 1-jén a vámot az alapvám 75 %-ára kell csökkenteni,

- 2008. január 1-jén a vámot az alapvám 70 %-ára kell csökkenteni,

- 2009. január 1-jén és azután a vámot az alapvám 50 %-ában kell megállapítani.

3. A Közösség vállalja, hogy nem fizet a közösségi költségvetésből export-visszatérítéseket a Kombinált Nómenklatúra 1701 és 1702 vámtarifaszáma alá tartozó cukor, szirup és egyes egyéb cukortermékek Horvátországba irányuló kivitele után, amennyiben a termékeket feldolgozatlan állapotban exportálták. Horvátország vállalja, hogy nem fizet export-visszatérítéseket a cukor Közösségbe irányuló exportja után.”

PÉNZÜGYI KIMUTATÁS |

1. | KÖLTSÉGVETÉSI MEGNEVEZÉS: 05 02 05 01 – Visszatérítések 10. alcím – Mezőgazdasági vámok | KÖLTSÉGVETÉSI ELŐÍRÁNYZATOK 2006: 05 02 05 0 1 : 801 millió euro 10. alcím 763,5 millió euro |

2. | CÍM: Tanácsi határozat az egyrészről az Európai Közösségek és tagállamaik, másrészről a Horvát Köztársaság között létrejött stabilizációs és társulási megállapodást a Horvátországból vagy a Közösségből származó cukor és cukortermékek vámkontingensei tekintetében módosító jegyzőkönyv elfogadásáról |

3. | JOGALAP: A Szerződés 133. cikke |

4. | CÉLKITŰZÉSEK: A STM értelmében a Horvát Köztársaságból származó cukornak a Közösségbe történő behozatalára vonatkozó preferenciális megállapodások módosítása annak érdekében, hogy a jelenlegi korlátlan vámmentes mennyiség helyébe éves vámmentes vámkontingens lépjen, valamint hogy Horvátország csökkentett vámot alkalmazzon a Közösségből származó termékek behozatalára. |

5. | PÉNZÜGYI KIHATÁSOK (1): | 12 hónapra (millió EUR) | a folyó, 2006. pénzügyi évre(millió EUR) | a következő, 2007. pénzügyi évre(millió EUR) |

5.0 | KIADÁSOK – AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) – A NEMZETI HATÓSÁGOK TERHÉRE – EGYÉB | – | – | – |

5.1 | BEVÉTELEK – AZ EK SAJÁT FORRÁSAI (LEFÖLÖZÉSEK/VÁMOK) – NEMZETI SZINTŰ BEVÉTELEK | – | – | – |

2008 | 2009 | 2010 | 2011 |

5.0.1 | KIADÁSI ELŐIRÁNYZAT | – | – | – | – |

5.1.1 | BEVÉTELI ELŐIRÁNYZAT | – | – | – | – |

5.2 | SZÁMÍTÁS MÓDJA: – |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN NEM |

6.2 | SZÜKSÉG LESZ-E A PÓTKÖLTSÉGVETÉSRE? | IGEN NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN NEM |

(1) ÉSZREVÉTELEK: Ez az intézkedés nincs új hatással az EU cukorpiacának egyensúlyára, és nincs pénzügyi hatása az export-visszatérítések tekintetében.Másfelől a mezőgazdasági vámok tekintetében sem várható pénzügyi hatás, mivel a közelmúltban Horvátországból importált cukor mennyisége kevesebb, mint a stabilizációs és társulási megállapodásban rögzített vámmentes mennyiség. |

[1] HL L 26., 2005.1.28., 1. o.

[2] HL L 26., 2005.1.28., 3.o.

[3] HL L 58., 2006.2.28., 1.o.